Diari Oficial de la Generalitat Valenciana


Sumari del DOGV 5812, del 23-07-2008 (2008/8694)

ORDE de 16 de juny de 2008, de la Conselleria de Sanitat, per la qual es modifica el calendari de vacunació sistemàtica infantil a la Comunitat Valenciana.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/06/16/(1)/dof/vci/html**

### Dades del document

Número de DOGV
:   5812

Data del DOGV
:   23-07-2008

Secció del DOGV
:   I. DISPOSICIONS GENERALS

Número del document
:   2008/8694


Data del document
:   16-06-2008

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * vacunació
    * vacuna
    * pediatria
    * xiquet
    * control sanitari
    * legislació

ORDE de 16 de juny de 2008, de la Conselleria de Sanitat, per la qual es modifica el calendari de vacunació sistemàtica infantil a la Comunitat Valenciana. [2008/8694]  
Des de la publicació de l'Orde de 30 de novembre de 1993, de la Conselleria de Sanitat, per la qual s'establia el calendari de vacunacions sistemàtiques infantils de la Comunitat Valenciana, este calendari s'ha anat adaptant a les noves situacions epidemiològiques per mitjà de successives ordes de la conselleria.  
L'última modificació fou la correcció d'errades de l'Orde de 14 de febrer de 2006 (DOGV núm. 5.211, de 03.03.2006), que establix la vacunació contra la varicel·la als xiquets i xiquetes d'11 anys, sempre que no hagen patit la malaltia o hagen sigut vacunats prèviament; i també modifica la primovacunación contra la meningitis C, amb l'administració de dues dosis als 2 i 6 mesos i una dosi de record als 18 mesos.  
El Consell Interterritorial del Sistema Nacional de Salut va acordar introduir la vacunació sistemàtica contra el virus del papil·loma humà de les xiquetes d'una cohort a triar entre 11-14 anys per cada comunitat autònoma, en funció de les seues necessitats, prioritats i logística dels programes de vacunació.   
La recomanació de vacunació contra la meningitis C en menors de 20 anys no vacunats prèviament es justifica per la informació disponible sobre la situació epidemiològica actual d'esta malaltia, i també per les evidències sobre l'efectivitat de la vacuna.  
D'altra banda, el nombre cada vegada més gran de xiquets immigrants a la Comunitat Valenciana fa necessària l'adequació dels seus calendaris vacunals al calendari establit.   
En atenció de totes estes consideracions i per raó del que establix l'article 35 e) de la Llei de Govern Valencià, per la qual s'establix com a funció pròpia del conseller l'exercici de la potestat reglamentària en matèries pròpies de la Conselleria, i a proposta de la Direcció General de Salut Pública.  
ORDENE  
Article 1  
S'introduïx la vacunació contra el virus del papil·loma humà en les xiquetes de la Comunitat Valenciana als catorze anys. Se n'administraran tres dosis segons pauta establida.  
La cohort inicial de vacunació serà les xiquetes nascudes a partir de l'u de gener de 1994.  
Article 2  
Es continua recomanant l'administració d'una única dosi de vacuna conjugada contra el meningococ C a tots els majors d'un any i menors de 20 anys, que no hagen rebut una dosi d'esta vacuna amb anterioritat.  
Article 3  
Es recomana la vacunació amb tres dosis d'hepatitis B als xiquets/es que no hagen sigut vacunats prèviament aprofitant qualsevol contacte amb el sistema sanitari.   
Els fills de mares portadores del HBsAg han de rebre la segona dosi de vacuna contra l'hepatitis B al mes del naixement.  
Article 4  
La resta de les vacunacions no es modifica. El calendari de vacunacions sistemàtiques de la Comunitat Valenciana queda reflectit en l'annex.  
Article 5  
Les vacunes incloses en el calendari de vacunació sistemàtica infantil s'administren de forma gratuïta en tots els punts de vacunació o unitats establides per la Conselleria de Sanitat i han de ser registrades en el Registre de Vacunes Nominal (RVN).  
S'ha d'aprofitar qualsevol contacte amb els servicis sanitaris, com els establits en el programa de salut del xiquet sa, a fi de no perdre oportunitats de vacunació i de revisar l'historial vacunal.  
Article 6  
A fi de previndre l'aparició de brots epidèmics de malalties vacunables, des dels diferents departaments de salut, s'han de desplegar estratègies de vacunació dirigides a eradicar les bosses de baixa cobertura vacunal, prestant especial atenció a la població immigrant.   
DISPOSICIÓ FINAL PRIMERA  
Es faculta la Direcció General de Salut Pública a dictar les instruccions necessàries per a l'aplicació del calendari de vacunacions aprovat en la present orde.  
DISPOSICIÓ FINAL SEGONA  
Esta orde entrarà en vigor a partir de l'1 d'octubre de 2008.  
València, 16 de juny de 2008  
El conseller de Sanitat,  
MANUEL CERVERA TAULET  
ANNEX  
  
\* \* \* \* \* \* \* \* \* \* \* \* \* \* \* \* \*  
ANEXO  



Còpia Permalink ELI